Abdel Fattah el-Sisi

Abdelfatahas Saidas Huseinas Chalilas el-Sisi (, g. 1954 m. lapkričio 19 d. Kaire, Egipte) – šeštasis ir dabartinis Egipto prezidentas, išrinktas 2014 m.

 Biografija 
Po Egipto revoliucijos 2011 m. ir Mohamedo Morsio išrinkimo 2012 m. prezidento rinkimuose, Sisi buvo paskirtas Egipto gynybos ministru.

Būdamas Egipto gynybos ministru ir kariniu pajėgų vadu, Sisi dalyvavo kariniame perversme, kuris 2013 m. liepos 3 d. po protestų iš valdžios pašalino prezidentą Morsį. Pastarąjį pakeitė laikinasis prezidentas Adli Mansuras, kuris paskyrė naują ministrų kabinetą. Vėlesniais mėnesiais laikinoji vyriausybė padidino represijas prieš islamistinę Musulmonų broliją, mirties bausme nubausdama jos vadus ir 2013 m. rugpjūtį nužudydama šimtus ją palaikančių protestuotojų.

2014 m. kovo 26 d. Sisi baigė karinę karjerą ir pranešė planuojantis dalyvauti 2014 m. Egipto prezidento rinkimuose. Rinkimuose, kuriuose be Sisi dalyvavo tik dar vienas kandidatas, Sisi gavo daugiau negu 97 % balsų iš 47 % balsavusiųjų. Po inauguracijos į prezidentus 2014 m. birželio 8 d., Sisi vyriausybė stipriai išplėtė kariuomenės galias, todėl Sisi dažnai būna lyginamas su ankstesniais Egipto diktatoriais.https://foreignpolicy.com/2015/05/22/egypts-sisi-is-getting-pretty-good-at-being-a-dictator/

Sisi buvo pagrindinis kandidatas 2018 m. kovo 26−28 d. prezidento rinkimuose, visiems jo oponentams pasitraukus po šantažo, suėmimo ar rinkimų komiteto sukeliamų sunkumų siekiant juose dalyvauti.http://www.independent.co.uk/news/world/middle-east/egypt-presidential-elections-latest-abdel-fattah-al-sisi-challengers-khaled-ali-saddam-hussein-a8177681.html/ Sisi laimėjo šiuos rinkimus surinkęs 97 % balsų (dalyvavus 41,5 % rinkėjų).Al Jazeera

 Šaltiniai 

Kategorija:Egipto prezidentai